Raja Ilya

Raja Ramilah Begum Raja Mohammad atau lebih dikenali sebagai Raja Ilya (lahir 11 Julai 1985) merupakan seorang pelakon, model dan usahawan Malaysia. Beliau terkenal menerusi watak Azura Hanim dalam filem Suamiku Encik Perfect 10 (2015) dan Inspektor Shakila dalam siri drama kepolisan Gerak Khas (2015–2018).

Kehidupan dan kerjaya
Raja Ilya memiliki darah keturunan Melayu, Arab dan India Malabari merupakan anak bongsu daripada empat beradik. Beliau memiliki Diploma dalam Pengurusan Perniagaan di sebuah universiti terkemuka negara.

Beliau memulakan kerjaya lakonannya pada 2010 menerusi pembikinan semula filem Papadom yang bertajuk Appalam arahan Afdlin Shauki yang merupakan versi bahasa Tamil, Ilya memegang watak sebagai Shruti. Beliau kemudiannya memegang watak sampingan dalam filem bertemakan 1Malaysia, Estet arahan Mamat Khalid.

Pada 2015, beliau membintangi bersama Aaron Aziz dan Lisa Surihani menerusi filem Suamiku, Encik Perfect 10 arahan Mohd Feroz Abdul Kadir dimana beliau memegang watak Azura Hanim.

Pada tahun yang sama, beliau melakonkan watak Inspektor Shakila dalam siri drama kepolisan RTM, Gerak Khas. Ilya mempunyai peranan sebagai Rina dalam telefilem Jelmaan untuk siaran di Astro First Eksklusif.

Beliau menyertai rancangan realiti TV Gempak Superstar yang bersiaran di Astro Ria dan hanya bertahan sehingga minggu keempat.

Pada 2017, beliau dilaporkan bakal membintangi sebuah filem Hollywood terbitan Marvel.

Beliau juga menceburi bidang perniagaan dengan menubuhkan kafenya yang diberi nama Richiamo Coffee dengan cawangan pertamanya dibuka di Varsity Mall, Universiti Utara Malaysia.

Kehidupan peribadi
Beliau berkahwin dengan seorang ahli perniagaan warga Australia, Trent Garrett pada 23 Disember 2018.

Gempak Superstar

Persembahan
Raja Ilya merupakan salah seorang peserta Gempak Superstar 2016. Sepanjang persembahannya di Gempak Superstar, beliau menyanyikan lagu:

 Minggu 1: "Terukir Di Bintang" nyanyian asal Yuna
 Minggu 2: "Selamat Malam" nyanyian asal Faizal Tahir
 Minggu 3: "Pulangkan" nyanyian asal Misha Omar 
 Minggu 4: "Janam Janam" nyanyian asal Arijit Singh

Carta penyingkiran

Filemografi

Filem

Drama

Telefilem

Televisyen

Anugerah dan pencalonan

Rujukan

Pautan luar
 

Kelahiran 1985
Orang hidup
Pelakon wanita Malaysia
Orang dari Perak
Pelakon wanita Malaysia abad ke-21
Orang Malaysia berketurunan Arab
Orang Malaysia berketurunan Melayu
Orang Malaysia berketurunan India
Muslim Malaysia
Pelakon televisyen Malaysia
Pelakon filem Malaysia
2015